Februar 1982 ble det åpnet galleri i den gamle stallen. Allerede det første året var Galleri Skallum godt besøkt, og det har det fortsatt å være i alle år siden. Det er et profesjonelt drevet galleri med utstillinger fra en lang rekke anerkjente norske og internasjonale kunstnere. Galleri Skallum har arbeidet for å fremme kvinnelige kunstnere. Galleriet stiller ut ulike typer kunst, så som grafikk, malerier, tekstilkunst og skulpturer.